Из писмо на Бакунин до Нечаев (1 юни 1870 г.) - Анархо портал\nИз писмо на Бакунин до Нечаев (1 юни 1870 г.)\n…Моята система се различава с това, че тя не признава нито ползата, нито даже възможността за някаква друга революция, освен стихийната социална революция на масите. Всяка друга, по мое най-дълбоко убеждение, е безчестна, вредна, свободо- и народо-убийственна, защото тя вещае нова нищета и ново робство за народа; и главното, всяка друга революция е станала невозможна, непостижима и неизпълнима от днес. Централизацията и цивилизацията, ж-п-линиите, телеграфите, новите оръжия и организацията на войската, “напредъка” на административната наука, т. е. науката за системно поробване и експлоатация на народните маси и усмиряване на техните бунтове, са толкова щателно разработени, проверени от опита и усъвършенствани в продължение на последните 75 години от най-новата история, че всичко това е въоръжило държавата понастоящем с такава грамадна сила, поради което тя може да бъде победена и сломена само от една неудържима стихийна-народна-социална революция, обединяваща в едно всички тайно-заговорнически атаки, всенародни бунтове, внезапни нападения и изненадващи удари, стоварвайки ги едновременно върху нея…\nСергей Генадиевич Нечаев\nИ така, единствената цел на тайния съюз трябва да стане не създаването на някаква изкуствена военна сила, а инспирирането, сплотяването и организирането на стихийните народни сили; защото, единственно възможната действителна армия на революцията не е вън от народа, а е самия народ. Да се подбуди народът изкуствено е невъзможно, народните революции се пораждат по силата на стечение на комплекс от обстоятелства или от онзи исторически поток, който подземно и невидимо, но непрекъснато и през по-голямата част от времето бавно, но сигурно, протича в народните слоеве, обхваща ги все повече, прониква и подкопава устоите на обществото, дотогава, докато не се изтръгне из под земята и с бурното си течение помете препятствията, унищожавайки всичко, което се изпречва на пътя му.\nТакава революция е невъзможно да се предизвика изкуствено. Тя даже не може да бъде ускорена значително, макар, без съмнение, деловата и интелигентна организация да може да улесни нейния взрив. Има периоди в историята, когато революциите са просто невъзможни; има други, когато те са неминуеми.\nВ кой от тези два периода се намираме днес? По мое дълбоко убеждение, в период на повсеместно, неминуемо зреене на народната революция. Няма да доказвам справедливостта на това убеждение, защото то би ме отвело твърде далече. А и не ми е нужно, защото се обръщам към хора, които ми се струва споделят напълно такова убеждение. Аз казвам: навсякъде, в цяла Европа социално-народната революция е неминуема. Скоро ли ще избухне тя и къде по-рано: в Русия, или във Франция, или в някоя друга част на Запада, това никой не може да предскаже. Може би, тя ще избухне след година, преди година, или не преди 10 или 20 години. Работата не е в това, и тези, които възнамеряват да й служат честно, го правят не заради свое развлечение. Всички членове на тайната организация, които искат да бъдат полезни на революцията, са длъжни преди всичко да се откажат от всякаква нервност, от всяко нетърпение. И заедно с това, трябва да бъдат готови, да са нащрек във всяка минута и способни да се възползват от всеки удобен случай; и едновременно с това, да са организирани и в готовност не само с оглед на близкото въстание, а за една продължителна и търпелива подземна работа, следвайки примера на нашите “приятели” – йезуитските отци.\nЩе огранича разсъжденията си до Русия. Кога ще гръмне руската революция? Това ние не знаем. Мнозина, и аз между впрочем, очаквахме всенародното въстание в 1870 година, но народът не се пробуди. Трябва ли от това да заключим, че руският народ ще заобиколи революцията или ще бъде отминат от нея? Не, такова заключение е невъзможно, и би било безмислено. Който познава безизходното, критично и трагично състояние на нашия народ в икономическо и в политическо отношение, и от друга страна решителната негодност на нашето правителство и държава не само да променят, но дори малко да облекчат неговото положение – неспособност, произтичаща не поради лошите качества на министри и бюрократи, а поради същността на държавния строй – не само у нас, но въобще във всяка държава – той непременно ще заключи, че руската народна революция е неминуема. Тя е не само разрушително, но и положително неминуема, защото в нашия народ, независимо от цялото му невежество, исторически се е изработил идеал, към чието осъществяване той се стреми, съзнателно или не. Този идеал е общинното/колективно владение на земята с пълна свобода от всяко държавно потисничество и от всякакви закони. Към това той се е стремял при Лъжедмитри, при Стенка Разин, при Пугачов и се стреми и сега с непрестанните си, но разпокъсани и затова винаги смазвани бунтове.\nАз посочих само две от главните характеристики на руския народен идеал, без каквито и да са претенции да го очертая изчерпателно в няколко думи. Малко ли неща се съдържат в духовните му стремежи, които ще излязат на бял свят още при първата революция. Сега и това ми е достатъчно, за да докажа, че нашият народ не е бял лист хартия, върху който всяка тайна организация може да напише каквото й е угодно. У него се е изработила, отчасти съзнателно, на три четвърти несъзнателно, своя програма, която тайната организация трябва да узнае, да отгатне и с която е длъжна да се съобразява, ако желае да успее.\nНесъмнен и известен факт е, че при Стенка Разин, както и при Пугачов, т. е. всеки път, когато народният бунт е успявал, макар само за известно време, нашият народ най-напред е завземал цялата земя, която е общинно владение, изпращал е по дяволите дворяните-помешчици, царските чиновници, понякога и поповете, и се е организирал в свободни общини. Значи, народът има памет и в идеала му вече съществува един скъпоценен елемент за бъдещата обществена организация, който липсва у западните народи, това е свободната икономическа община.\nСледователно, в народния живот и мисъл има две начала, два факта, върху които можем да се опрем: бунтовете и свободната-икономическа община. Има и едно трето начало/факт – това е разбойническия свят на казаците, изразяващ, между другото не по най-елегантен начин протеста против държавното и патриархално-общинно потисничество, които пораждат двете първи начала.\nЛокалните бунтове, макар и предизвиквани винаги от случайни обстоятелства, произлизат от общи причини и са израз на дълбокото и всеобщо народно недоволство. Те са част от ежедневните и обикновени явления на руския народен живот. Няма село в Русия, което да не е дълбоко недоволно от своето положение и което да не усеща нуждата, притеснението и тормоза и да не таи в дълбините на своето колективно сърце желанието да заграби цялата земя на помешчиците и на селските богаташи и убеждението, че има пълното и несъмнено право да го стори; няма село, което да не бъде в състояние да се разбунтува. Ако това не става по-често, то е единствено от страх, от съзнание за своето безсилие. Това съзнание произлиза от разединението на общините, от отсъствието на действителна солидарност между тях. Ако всяко село знаеше, че може да разчита, когато въстава, да го последват и останалите, с увереност можехме да кажем, че не би имало руско село, което да не се разбунтува.\nОт тук произтича и първото задължение, предназначение и цел на тайната организация: да пробуди във всички общини съзнанието за неотвратимата солидарност и с нея да възбуди в руския народ съзнанието за собствената му мощ – с една дума да съедини множеството местни селски бунтове в един общ, всенароден бунт.\nЕдно от главните средства за достигане на тази цел, по мое дълбоко убеждение, може и трябва да бъде нашето свободно, всенародно казачество, безкрайното множество от нашите свещени странници и нечестиви скитници, богомолци, бегълци, крадци и разбойници – целият този широк и многочислен подземен свят, открай време протестиращ против държавата и държавността и против немската камшичена цивилизация. Това беше прокламирано още в анонимния позив „Постановката на революционния въпрос“ и предизвика вопъл на негодувание у всички наши порядъчни филистери и щеславни дърдорковци, възприемащи доктринерското си византийско бръщолевене за дело. А между другото, разбойничеството е съвършенно справедливо и това се потвърждава от цялата ни история. Казашко-грабителският, разбойнически и скитнически свят е играл именно тази роля на обединител на местните общински бунтове при Стенка Разин и Пугачов; народните скитници са най-добрите и верни проводници на народната революция, подготвящи общите народни вълнения, тези предшественици на всенародните въстания, а кому не е известно, че бродягите лесно се превръщат в разбойници и крадци. А и кой ли у нас не е разбойник или крадец? Правителството ли? Или нашите казионни и частни спекуланти и мошеници? Или нашите помешчици и търговци? Аз от своя страна не търпя, нито разбойничеството, нито каквото и да е противочовешко насилие, но признавам, че ако ми се наложи да избирам между разбойничеството и грабежа на възседналите престола “божии помазаници” или ползващите се от всички привилегии аристократи, то без ни най-малко колебание ще взема страната на народното разбойничество, намирайки го естествено, необходимо и даже в известен смисъл морално. Признавам, че от човешка гледна точка, народно-разбойническият свят далеч, далеч не е красив. Но кое ли е красиво в Русия? Нима може да има нещо по-кално и отвратително от нашия порядъчен еснафско или чиновническо-цивилизован и чистоплътен свят, скриващ под своите западно мазни маниери най-страшния разврат на мисли, чувства, отношения и действия! Или, в най-добрия случай, е погълнат от безизходна пустота. В народния разврат, напротив, има естественост, сила, жизненост, има, най-после, правото на историческата, многовековна жертва; има могъщия протест против основното начало на всеки разврат – държавата – и затова има възможно бъдеще. Ето защо вземам страната на народното разбойничество и виждам в него едно от най-съществените средства на бъдещата народна революция в Русия.\nАз разбирам, че тези ми мисли могат да предизвикат негодуванието на разно-цветните чистоплътни и нечистоплътни идеалисти, надяващи се чрез диктатурата да наложат на народа своята мисъл, воля и начин на действие, но аз съм убеден, че при първия разгром на всерусийското самодържавие, откъдето и да дойде той, народът ще тръгне към своя идеал и никаква изкуствена конспиративна сила не ще бъде в състояние да спре или даже да видоизмени неговото самородно движение, както никакъв бент не е в състояние да сдържи бунтуващия се океан. И всички вие, мои мили приятели, ще полетите като тресчици, ако не съумеете да плувате по течението на народа, – уверен съм, че при първото крупно народно въстание, скитническо-разбойническият свят, дълбоко вкоренен в народния живот и представляващ една от съществените му прояви, ще се задвижи мощно. Добро или лошо, това е несъмнен и неотвратим факт, и който иска на дело руската народна революция, който иска да й служи, да й помага, да я организира не само на хартия, той е длъжен да го знае, нещо повече, той трябва да се съобразява с него, без да се старае да го заобикаля, и имайки към него съзнателно-практическо отношение, да умее да го употреби като мощно средство за тържеството на революцията. Тука няма какво да се чистоплътничи. Който иска да съхрани своята идеална и девствена чистота, нека остане в кабинета си, да мечтае, да мисли и да пише трактати или стихове. Който иска да бъде истински революционен деятел в Русия, той е длъжен да захвърли ръкавиците си, защото никакви ръкавици няма да го спасят от несметната и всеобхватна руска кал. Руският свят, държавно-привилегированият и неговият антипод – всенародният, е един ужасен свят. Руската революция ще бъде несъмнено ужасна революция. Който се страхува от ужасите или от калта, нека се отдалечи от този свят и от тази революция; който иска да й служи, знаейки къде отива, нека укрепи нервите си и да бъде готов за всичко.\nДа се употреби разбойническият свят, като оръдие на народната революция, като средство за събиране или разделяне на частичните общински бунтове, не е лека работа; аз признавам нейната необходимост, но съзнавам своята абсолютна непригодност за нея. За да я предприемеш и доведеш до край, трябва сам да бъдеш въоръжен със здрави нерви, с херкулесова сила, със страстно убеждение и с желязна воля. В редиците на младите генерации могат да се намерят такива хора. Но тези от нашето поколение и с нашето възпитание са неспособни на това. Да се отиде между разбойниците, не означава сам да станеш разбойник, не значи да споделиш техните страсти, беди, често гнусни цели, чувства и действия, а да им вдъхнеш нов дух, да събудиш една друга, всенародна и благородна цел в тия диви и до жестокост груби хора, но със свеж, силен, недокоснат, неизтощен и следователно открит за живото слово ум (ако то наистина е живо, а не доктринерско, и ако имаш куража и таланта да се обърнеш с него към тях и да ги убедиш).\nДруг скъпоценен елемент за бъдещия народен живот в Русия, както казах, е свободната икономическа община, елемент какъвто вече го няма на Запад. Там социалната революция трябва да създаде този необходим и основен кълн на цялата бъдеща организация, и посаждането му ще им създаде много проблеми. У нас той още е на лице; когато руската революция започне и държавата се сгромоляса с всичките си чиновници, руското село ще се организира без особени затруднения още в същия ден. Но затова пък на Русия предстоят трудности от друг род, каквито на Запад няма. Нашите общини са страшно разединени, почти не се знаят една друга и често са във враждебни отношения. В последно време, благодарение на данъчните мерки на правителството, те започнаха да привикват към околийското административно обединение, но с това изолацията им не бе преодоляна, защото единението им се ограничи в рамките на околията. За революционната победа, за организирането на бъдещото свободно общество е необходимо, щото околиите по собствена, народна инициатива да се обединят в окръзи и окръзите в области, за да образуват помежду си свободната руска федерация. Да се пробуди съзнанието за такава необходимост в нашите общини, в името на собствената им свобода и полза – това отново е работа на тайната организация, защото никой, освен нея, няма да поиска да се наеме с такава дейност, тъй като интересите на правителството и на всички привилегировани класи са й направо враждебни. Тук не е мястото да се разпростирам върху това – как трябва да се пробуди в общините това единствено спасително за селяните съзнание.\nТакава е в главни черти цялата програма на руската социална революция, дълбоко вкоренена в историческите инстинкти и в цялото положение на нашия народ. Който иска да оглави народното движение, той е длъжен да я приеме изцяло и да стане неин инициатор. Който иска да натрапи на народа своята програма, ще остане на перона.\nСамият народ, вследствие невежеството и разединението си, не е в състояние да я формулира, да я свърже в система и да се сплоти в нейно име. Значи, нему са нужни помощници. Откъде да се вземат? Във всяка революция това е най-трудния въпрос. До сега, в целия Запад помощниците на народа в революциите, произлизаха от привилегированите класи и почти винаги се оказваха негови експлоататори. И в това отношение Русия е по-щастлива от Запада. У нас има една огромна маса от образовани, мислящи и едновременно с това лишени от всякакво положение и кариера млади хора, които са в безизходица: поне три четвърти от днешната учаща се младеж е именно в такова положение. Селските синове и тези на еснафството, децата на дребните чиновници и на разорените дворяни, семинаристите и какви ли не, но за какво да говорим. Възприемайки народа като революционна армия, ето нашият генерален щаб, ето скъпоценният материал за строежа на тайната организация.\nНо тази разночинна младеж трябва действително да се организира и морализира. Защото нея системно я развращават и от нейните среди подготвят утрешните изменници и експлоататори на народа. В целия техен свят, с изключение на малък брой железни, високонравствени натури, преобладават тези, които ако им се предостави възможност, ще се превърнат в отлични правителствени слуги и шпиони.\nДобродетелни, т. е. народолюбиви на думи, те са за справедливостта против всяка несправедливост, за всички потиснати против техните потисници само благодарение на собственото си положение, а съвсем не от съзнание и воля. Ако изтеглим по жребий стотина от тях и ги поставим в положение, което би им позволило да експлоатират и потискат народа, може да се каже, че навярно преспокойно ще го експлоатират и потискат. Огромното болшинство от тях, ако попаднат в полицейски ръце, без особени усилия от страна на държавата и без инквизиции, биха издали всичко и всички. Това е тъжен факт, но за него не трябва да си затваряме очите.\nСледователно, самостоятелните добродетели в тях са малко. Трябва, ползвайки бедственото им положение и независимата от волята им добродетелност, с постоянна пропаганда и със силата на организацията да събудим, да възпитаме и укрепим в тях тази добродетел, превръщайки я в страстно-съзнателна. Как да се морализира този свят? Възбуждайки в него пряко, съзнателно и укрепвайки в умовете и сърцата му единствената, всепоглъща страст на всенародното и общочовешко освобождение. Такава е новата и единствена “религия”, с чиято сила могат да се раздвижат душите и да се създаде спасителната колективна сила. Такова трябва да бъде от днес единственото съдържание на нашата пропаганда.\nНай-близката цел на пропагандата ни е изграждането на тайна революционна организация, която трябва в едно и също време да създаде спомагателна сила за народа и да се превърне в практическа школа за нравствено възпитание за всички свои членове.\nПреди всичко нека определим по-точно целта, значението и назначението на тази организация. В моята система, както вече отбелязах няколко пъти, тя няма да образува революционната армия, ние ще имаме една-единствена такава армия – народа. Организацията трябва да бъде само неин щаб, организатор не на своята, а на народната сила, посредник между народния инстинкт и революционната мисъл. А последната е революционна, истинна, жива и действителна, само доколкото изразява и формира народните инстинкти, изработени от историята. Да се стремим да наложим на народа своята мисъл, чужда на неговия исторически опит и инстинкт, означава да искаме поробването му от една нова държава. Затова, една организация, желаеща искрено неговото освобождение, трябва да приеме програма, която би била най-пълен израз на народните стремежи. Трябва да не му натрапва никакви нови постановки, порядки и форми на живот, да не обуздава волята му и да даде широк простор на неговото самоопределение и на социал-икономическата организация, която той трябва сам да създаде отдолу нагоре. Без всяко лицемерие, организацията трябва да се проникне от мисълта, че е слуга, помощник, а съвсем не повелител на народа, и че под никакъв предлог, дори и в името на народното благо, тя не може да се разпорежда с живота и съдбата му. На нея й предстои огромната задача, не само да подготви тържеството на народната революция, посредством пропагандата и сплотяването на народните сили; не само, със силата на тази революция, да разруши до основи цялата днешна икономическа, социална и политическа система; но още на другия ден, след народната победа, да направи невъзможно установяването на каквато и да било държавна власт над народа, ако ще тя да е архи-революционна, защото всяка власт, както и да се назовава, неизбежно ще го подложи на старото робство в нова форма. Затова, нашата организация трябва да бъде достатъчно силна и жизнена, за да преживее шока от първата победа на народа, което не е от най-леките задачи; тя трябва да бъде толкова дълбоко проникната от своите принципи, че и в развихрянето на самата революция да устои на изкушенията и да не измени нито мисълта, нито характера, нито посоката. Каква трябва да е тази посока? Коя ще бъде главната цел и задача на организацията? Да помогне на народа да се самоопредели на основата на най-пълно равенство, справедливост и всестранна човешка свобода, без ни най-малко вмешателство от страна на каквато и да е, дори временна или преходна власт, т. е. без всякакво държавно посредничество.\nНие сме отявлени врагове на всяка официална власт – включително и на най-революционната, врагове на всяка публично призната диктатура, ние сме социал-революционни анархисти. Но, бидейки анархисти, ще ни попитат: с какво право искате и по какъв начин ще въздействате на народа? Отхвърляйки всяка власт, с каква власт или, по-точно, с каква сила ще ръководите народната революция?\nС невидимата, от никой не призната и никому не натрапваща се със сила, колективна диктатура или сила на нашата организация, която ще бъде толкова по-могъща, колкото повече остава незрима и непризната, колкото повече е лишена от всякакви официални права и значение.\nПредставете си Русия в бурята на стихийната народна революция. Държавата и заедно с нея целият обществено-политически ред са сломени. Въстаналият Народ е взел всичко, от което се е нуждаел и е разгонил всички злодеи. Повече няма нито закони, нито власт. Разбунтувалият се океан е разкъсал всички бентове. Цялата тази извънредно разнородна маса на всерусийският народ, покрила необятното пространство на всерусийската империя, е започнала да живее и да действа от само себе си, а не както й е било заповядвано. Навсякъде, по-своему, е повсеместна анархия. Размирната мръсотия, която се е трупала в тоя народ със столетия в огромни количества, е изплувала на повърхността; на различни пунктове са се появили множество нови лица, смели и умни, безсъвестни и честолюбиви, които, това се подразбира, ще се стремят, всеки по-своему, да овладее народното доверие и да го насочи в своя лична полза. Тези хора ще се сблъскват, борят и унищожават едни други. Струва ни се, че е настъпила ужасна и безизходна анархия. Но представете си сред тази всенародна анархия нашата тайна организация, разсеяла своите членове на малки групи по цялото пространство на империята, здраво сплотени, въодушевени от единна мисъл и цел, прилагащи навсякъде, разбира се, съобразно обстоятелствата и действащи по единен план. Тези малки групи, които никой не познава като такива и които нямат никаква официално призната власт, но които са силни със своите идеи, мисъл и стремления, изразяващи самата същност на народните инстинкти, желания и искания, със своята ясно осъзната цел, сред тълпата от хора, борещи се без всякаква ясно определена цел и без всякакъв план, накрая, силни със своята тясна солидарност, която свързва всички нелегални групи в едно органично цяло, силни с умовете и с енергията на членовете си, и успели да създадат около себе си кръг от повече или по-малко предани хора, обзети от същите стремежи и подчинени на естественото им влияние; тези групи, не търсещи нищо за себе си, нито полза, нито почести, ни власт, ще са в състояние да ръководят народното движение, пренебрегвайки и преодолявайки всякакви разединени честолюбци и властолюбци, борещи се помежду си, като го водят към възможно най-пълното осъществяване на социално-икономическия идеал и към организирането на най-пълната народна свобода. Ето какво, аз наричам колективна диктатура или сила на тайната революционна анархистическа организация.\nТази диктатура е чиста от всякаква корист, щеславие и честолюбие, защото тя е безлична, невидима и не носи на нито едно от лицата, образували групите, нито на самите групи някакви изгоди, нито почести или официални признания. Тя не е заплаха за свободата на народа, защото е лишена от всякакъв официален характер, тя не застава като държавната власт над народа и още поради това, че първата й цел, дефинирана в нейната програма, е осъществяването на най-пълната народна свобода и справедливост. И най-после, защото въстаналият въоръжен и организиран народ, едва ли ще се церемони с който и да е, пожелал да го яхне и граби отново.\nТакава диктатура не е ни най-малко противна на самоопределението на народа и на свободното му развитие, както и на неговата организация отдолу нагоре, съобразно собствените му идеи, обичаи и инстинкти, защото тя въздейства на народа изключително чрез естественото лично влияние на своите членове, които не са облечени в ни най-малката власт, разпръснати са в невидима мрежа във всички области, околии и общини и в съгласие един с друг, се стараят всеки на своето место, да насочват стихийно-революционното движение на народа към общия, отнапред договорен и твърдо определен план.\nТози план за организиране на народната свобода трябва,\n1-во, да бъде твърдо и ясно очертан в главните си принципи, линии и цели, за да се изключи всяка възможност за недоразумения или извращение от страна на членовете, които ще съдействат за реализацията му и\n2-ро, той трябва да бъде достатъчно обширен и естествен, щото да обхване и да приеме в себе си всички неизбежни промени, които произтичат от различни обстоятелства и от всевъзможните движения, произлизащи от разнообразието на народния живот.\nИ така, целият въпрос, е в това – как от достъпните и известни ни елементи, да се организира такава тайна колективна диктатура или сила, която би могла:\n1-во, още сега, в настояще време, да проведе широка пропаганда, стигаща действително до народа, и със силата й, а също и с организацията на самия народ, да обедини разпокъсаните му сили в една могъща стихия, способна да разгроми държавата и която –\n2-ро, да се съхрани в разгара на самата революция, без да се разпадне и да промени своето направление на другия ден на народното тържество и свобода.\nТакава организация и по-специално нейното основно ядро, трябва да бъде съставено от най-здравите, най-умни и по възможност знаещи, т. е. от умни хора с опит, най-страстно, непоколебимо и неизменно предани, които са се отрекли от всички свои лични интереси и са се отказали веднъж-завинаги, за цял живот – до самата си смърт, от всичко, което прелъстява хората, от всички материално-обществени удобства и наслаждения и от всичко удовлетворяващо щеславието, властолюбието и славолюбието, които са единствено и всецяло погълнати от страстта за всенародното освобождение; хора, които биха се отказали от личното си историческо значение приживе и даже от историческото име след смъртта си.\nПодобно пълно себеотрицание е възможно само чрез страстта. Него не може да го произведете със съзнание за абсолютния дълг, и още по-малко посредством една система на външен контрол, оплитане и принуда. Само страстта може, без усилия, да породи в човека такова чудо и такава мощ. Откъде да се вземе, как да се всади такава страст в човека? Тя се взема от живота и се образува от съвместното въздействие на мисълта и на живота; отрицателно, като ненавистен протест против всичко съществуващо и гнетящо; положително – в съюз със съмишленици и еднакво чувстващи хора, като колективно създаване на новия идеал; при това, трябва да се отбележи, че тази страст е само тогава действена и спасителна, когато в нея, в еднаква степен, са тясно свързани и двете страни – и отрицателната, и положителната. Само с отрицателната страст, с ненавистта, нищо не може да се създаде – дори само силата, необходима за разрушението, следователно, нищо не ще бъде разрушено; само с положителната също нищо няма да се разруши, а тъй като създаването на новото е невъзможно без разрушение на старото, то и нищо няма да бъде създадено, оставайки си винаги доктринерска мечта или мечтателно доктринерство.\nДълбоката, неизкоренима и непоколебима страст, е основата на всичко. В когото я няма, и с чело от седем педи да е, най-честният човек да е, той не ще има сили да издържи до край в борбата против страшната обществено-политическа мощ, която ни съкрушава, няма да има сили да устои против всички трудности, против невъзможността, и главното, против всички разочарования, които го очакват и непременно ще го срещнат в тази неравна и ежедневна борба; човекът без страст не ще има ни сила, ни вяра, нито инициатива, няма да има смелост, а без нея е по-добре с такова дело да не се залавяме. Но едната страст не стига, тя поражда енергия, но без разумно ръководство, енергията е безплодна и нелепа. Затова, заедно със страстта е необходим още хладен, пресметлив, реалистичен и преди всичко, практичен разум, и едновременно теоретичен, придобил знания и опит, всеобхватен, но не изпускащ от погледа си най-дребните подробности, способен да разбира, да различава и да преценява качествата на хората, да схваща действителността, отношенията и условията на обществения живот във всичките им прояви и слоеве, в техния истински вид и смисъл, а не мечтателно и произволно. И накрая, е нужно конкретното познаване и на Русия, и на Европа, тяхното настоящо социално и политическо положение и настроенията на техните класи. Значи, самата страст, оставайки си основен елемент, трябва да се ръководи от разума и знанието, да престане с разгорещяването, но без да изгуби вътрешния плам и непреклонност да остане хладнокръвна и в същото време непреодолима страст. Такъв е идеалният заговорник, призван да бъде член на ядрото на тайната организация.\nЩе ме попитат, откъде да се намерят такива хора, нима в Русия, пък и в Европа са много? В това е и работата, че в моята система съвсем не са нужни много, защото те няма да образуват армия, а само щаб на революцията, както казахме. Такива хора, вече са почти готови. Може би, ще се намерят десетина, а способни да станат, като тях или готвещи се за това поприще, има поне още 50, 60 човека, които първоначално са достатъчни. Вие Нечаев, сам, въпреки всичките ви грешки и пропуски, въпреки отвратителната поредица от пошли и глупави измами, в които ви е въвлекла фалшивата йезуитска и макиавелистична система, разбира се, не от лично честолюбие, щеславие и корист, вие сам принадлежите към числото на тези редки хора. И това е единствената причина за моята привързаност и вяра във вас. Независимо от всички ваши страшни недомислия и недостатъци, аз виждам във вас умния, силен енергичен, способен на хладни разсъждения човек, напълно отрекъл се от себе си и всецяло предан и отдал се на делото на народното освобождение. И ако вие сте това, то, без съмнение, в Русия ще се намерят поне още десет души, подобни на вас…\nНовата тайна организация (съюз) трябва да бъде построена върху следните основи, изложени в следните двадесет и едно взаимно приети условия за членство:\n1) Пълно и цялостно приемане на програмата със съответните допълнения и обяснения, които отделните национални братства считат за необходими с оглед местните особености.\n2) Равноправие на всички членове и безусловна, абсолютна солидарност между тях: един за всички и всички за един, със задължението за всяка и за всеки да помагат всекиму, да поддържат и да спасяват всеки изпаднал в беда, доколкото това е възможно да се направи, без да се подхвърля на опасност от унищожение съществуването на самата организация.\n3) Абсолютна искреност между членовете. Отхвърляне на всеки йезуитизъм в отношенията им, на всяко подло недоверие, коварен контрол, шпиониране и доносничество, отсъствие и строга забрана на всякакви приказки зад гърба. Когато един член има да каже нещо против друг член, той е длъжен да го направи на общото събрание, в негово присъствие. Общият братски контрол на всички над всеки, който не е дребнав, и главно, не е злостен, трябва да има нравствено възпитателен характер, да е морална опора за всеки член и основание за взаимното братско доверие, върху което се изгражда цялата вътрешна, а след това и външна сила на организацията.\n4) От нея се изключват всички страхливци, щеславни честолюбци или хора със слаби нерви. Без да го знаят, те могат да послужат, като оръдие на организацията, но в никакъв случай не трябва да бъдат в нейното ядро.\n5) Встъпвайки в организацията, всеки член обрича себе си завинаги на обществена неизвестност и незначителност. Цялата негова енергия и ум й принадлежат и те трябва да бъдат устремени не към създаване на лична значимост, а на колективната сила на съюза. Всеки трябва да е убеден, че личното обаяние е безсилно и безплодно и че само колективната сила може да повали общия враг и да постигне общата положителна цел, затова личните страсти във всеки член, трябва да се заменят постепенно от колективната страст.\n6) Личният разум на всеки се влива, като река в морето, в колективния разум, на чиито решения всички членове се подчиняват безусловно.\n7) Всички членове са равноправни, познават всички свои другари и заедно с тях обсъждат и решават всички съществени въпроси, отнасящи се до програмата на съюза, както и до общия ход на работите. Решението на общото събрание е абсолютен закон.\n8) Всеки член има право да знае всичко. Но празното любопитство се изключва от организацията, както и безцелните разговори за делата и целите на тайната организация. Знаейки общата програма и направление на работите, нито един член не разпитва, не се старае да узнае подробности, които не са нужни за по-доброто изпълнение на тази част от работата, която му е възложена, и без практическа нужда не говори с нито един от другарите за това, което му е възложено да направи.\n9) Организацията избира от своята среда изпълнителен Комитет от трима или пет члена, който на основа на програмата и общия план за действие, приети с решение на цялата организация, е длъжен да работи за създаване на разклонения на съюза и да ръководи неговата дейност във всички области на империята.\n10) Този Комитет се избира за неопределен срок. Ако организацията – ще я наричам Народно братство, е доволно от дейността на комитета, то го оставя да продължи работата си. Всеки член на Народното братство и всяка областна група са длъжни да се подчиняват на комитета, с изключение на случаите, когато неговите предписания противоречат на общата програма или на основните правила, или на общия революционен план за действия, които са известни на всички, защото всички братя са участвали в тяхното обсъждане и приемане.\n11) В последният случай членовете и групите са длъжни да преустановят изпълнението на комитетските предписания и да призоват комитета на съд пред общото събрание на Народното братство. Ако то е недоволно от комитета, винаги може да го замени с друг комитет.\n12) Всеки член, както и всяка група могат да бъдат съдени от общото събрание на Народното братство.\n13) Тъй като всеки брат знае всичко, дори личния състав на Комитета, то приемането на нов член трябва да бъде съпровождано с най-голяма осторожност, проучвания и прегради, защото един лош избор може да погуби всичко. Нито един нов брат, не може да бъде приет без съгласието на всички братя или поне на ? от членовете на Народното братство.\n14) Комитетът разпределя членовете на братството по области и съставя от тях областни групи. Вследствие недостатъчен брой членове, групата може да се състои от един брат.\n15) На групата се възлага задължението да образува 2-рата степен на съюза – областното братство, основано върху същата програма, със същите правила и революционен план.\n16) Всички членове на областното братство се знаят един друг, но не знаят за съществуването на Народното братство. Известно, им е само, че съществува централен комитет, който им предава своите предписания за изпълнение через областния комитет.\n17) Областният комитет се състои, по възможност, само от народни братя или поне от един брат, назначаван и сменяван от ЦК. В такъв случай този брат, със съгласието на ЦК, присъединява към себе си още двама най-добри членове от областното братство и заедно с тях съставя областен комитет, вече не на равни начала, защото само народният брат има връзка с ЦК, чиито предписания той предава на своите другари от областния комитет.\n18) Народният брат или народните братя, намиращи се в областта, се грижат за подбора на хора от областното братство, които са способни и достойни да бъдат приети в Народното братство, и чрез ЦК ги представя на общото събрание на Народното братство.\n19) Всеки областен комитет създава околийски комитети чрез членовете на областното братство, които са назначаеми и сменяеми от самия комитет.\n20) Околийските комитети могат, ако това се налага, да основат в съгласие с областния комитет 3-та степен на организацията – околийските братства, с програма и регламент, приближаващи се максимално до общата програма и до регламента на Народното братство. Те не влизат в сила, докато не са обсъждани и приети от общото събрание на областното братство и не са получили утвърждаване от областния комитет.\n21) Йезуитският контрол, системата на полицейски оплитания и лъжи се изключват решително от всичките три степени на тайната организация, както от околийското и от областното, така и от Народното братство. Силата на цялата организация, както и нравствеността, верността, енергията и предаността на всеки член се основават изключително и всецяло върху взаимната искреност, истинност, доверие и открития братски контрол на всички над всеки.\nТакива са главните линии в плана на тайната революционна организация, така, както аз я виждам. Разбира се, този план трябва да бъде развит, допълнен, понякога видоизменян, съобразно обстоятелствата и характера на средата, в която го прилагаме и дефиниран много по-ясно. Но, същността му трябва да се съхрани, ако искаме да създадем действителна колективна сила, способна да служи на делото на народното освобождение, а не на новите властници и експлоататори на народа.\nСистемата на впримчване и на йезуитски лъжи са напълно изключени от този план, като вредни, разлагащи и развращаващи принципи и средства. Но, също се изключват и парламентарното дърдорене, щеславието и суетността и се съхранява строгата дисциплина на всички членове в отношенията им с комитетите и на всички локални комитети в отношенията им с ЦК. Съдът и контролът на членовете принадлежат на братствата, а не на комитетите. Но цялата изпълнителна власт е в ръцете на комитетите. Съдът над тях, без да се изключва и ЦК, принадлежи само на общото събрание на Народното братство.\nСпоред моя план, Народното братство никога няма да наброява повече от 50 – 70 членове. Първоначално, то може да се състои от 10 души, даже и от по-малко, като състава му се разширява постепенно, приемайки в средата си един след друг следващите членове, подлагайки предварително всеки на най-строго и щателно проучване и изпитание. Приемането изисква единодушното съгласие на всички членове на Народното братство или на не по-малко от 3/4 членове на братството. Не може, да не се намерят в продължение на 2 – 3 години 30 или 40 души, способни да бъдат народни братя.\nИ така, нека си представим нашето Народно братство, състоящо се от 40, най-много 70 членове за цяла Русия. След това, с още няколкостотин членове от 2-ра степен на организацията – областни братя, покриваме с могъща мрежа цялата Империя. Нашият щаб е създаден, и, както казахме, в него заедно с най-строгата осторожност и с изключване на всяко бръщолевене, щеславие и парламентарно празнословие, се изработват истинността, искреността, взаимното доверие и действителната солидарност, като общоморализиращи и обединяващи елементи.\nОрганизацията образува единна и трайно свързана мрежа, чиято дейност се координира от ЦК в своята непрестанна подземна борба против правителството и другите враждебни ней или даже само действащи вън от нея сили. А където се води война, там по неволя се появява необходимостта от насилие, от хитрости и от измами. Организация, която е близка по цели с нашия съюз, трябва да се слее с нас или да му се подчини, без нейно знание и с отстраняване на най-вредните й личности; а съществуванието на противни нам и положително вредни “органи” и институции трябва да бъде прекратено, а правителството – унищожено.\nВсичко това, не може да бъде постигнато само с пропагандиране на истината – необходими са хитрост, дипломация, измама. Тук е мястото на йезуитизма и дори на проникването в стана на враговете и оплитането им; последното е необходимо и великолепно средство за деморализиране и унищожение на врага; но то никак не е подходящо за спечелване и привличане към нас на нови приятели.\nИ така, в основата на цялата ни дейност трябва да стои този прост закон: истина, честност, доверие между всички братя и в отношенията ни с всеки човек, който е способен да бъде или който бихме желали да превърнем в наш брат; и лъжа, хитрост, оплитане, а при необходимост и насилие – по отношение на враговете. По този начин, ние ще морализираме, укрепнем и ще се свържем по-тясно помежду си, като разтрогнем връзките и разрушим силите на противника.\n"Гемиджиите" и Бурята\nтеория коронавирус революция Златко Златков графика енергопротести Занеси посланието Азербайджан блогът на мавракис 100г ФАБ листовка ФАКБ Сирия Георги Жечев болшевишки концлагери Георги Шейтанов Кюрдистан самоорганизация Русия Нахлуване в Ирак Рожава тероризъм затвор Варна свобода война репресии мисъл и воля интервю протести Революционно анархистко действие деветосептемврийски преврат история Ноам Чомски Социален Център САЩ Илия Троянов архив гражданска война в испания ямболски събития история на анархизма Васил Икономов календар Ердоган позиция политически затворници александър наков вестник извънредно положение Турция


Семинарът, посветен на 100-годишнината от рождението на Илия Бешков, се проведе на 13 юни в аулата на СУ "Св. Климент Охридски", където за лектори бяха поканени професорите Александър Поплилов, Богдан Богданов, Филип Панайотов и д-р Петър Змийчаров.\nЧавдар Гюзелев представи своя изложба в Центъра за култура и дебат "Червената къща". Фотографиите на художника запечатат парчета от една София, застрашена от изчезване. "Картините" фиксират образа на задните дворове и глухите улички в централната част на столицата, които съществуват паралелно с преобразяващите се фасади града.\n"Международният фолклорен фестивал - Велико Търново" тази година се провежда за четвърти път. На сцените в града и в 15 селища от региона от 30 юни до 7 юли ще гостуват ансамбли от 17 страни от три континента. Освен концерти са предвидени теоретична конференция, изложба "Фолклорът и изобразителното изкуство, аудио-визуален спектакъл, етно парти и конкурс "Мис фестивал". В предишните три издания на фестивала са участвали общо 62 формации от 24 държави от Европа, Азия, Северна и Южна Америка.\nБалет "Арабеск" обявява конкурс за присъждане на наградата "Маргарита Арнаудова". Целта на състезанието е да се даде възможност на младите хореографи да представят свои нови произведения по български музикални творби. Заключителната конкурсна вечер ще се състои на 25 октомври 2001 г. в зала 2 на НДК.\nНа 28 юни в дома на културата "Дружба" 68-мо училище избра необичаен начин да връчи дипломите на учениците от 8 до 12 клас с концерт-спектакъл, в който взима участие танцовата формация при училището под ръководството на Иван Бенчев. Децата, танцувайки, представиха тоалети на "Ариес Уникат" и колекция от шапки и тинейджърски облекла на Евдокия Грозданова.


Блогът на miralyub :: Лошата диагноза\nПрочетен: 14748 Коментари: 55\tГласове:\nГоворя с лекари и всички са единодушни, че у пациентите, вече рядко, много рядко се случва откритите тумори да са доброкачествени...\nСподелям това, защото през последните няколко дни двама мои приятели ми съобщиха за новопоставени онкологични диагнози в семействата им. Това е ужасно.\nИмам чувството, че се превръща в епидемия...\nТрайчо & Дилян\n1. анонимен - И аз мисля, че нарочно се отключва ...\nИ аз мисля, че нарочно се отключва някаква епидемия, дали с храните, лекарствата, микровълните, но толкова много рак-не е нормално. Всяка година се разболява по един град като Дряново. И особено много е рака на белите дробове. Според един мой познат доктор, сегашните лъскави цигари били кошмарно канцерогенни.\n2. miralyub - И ако наистина някои си правят пас с ...\nИ ако наистина някои си правят пас с въвеждането на лекарствата, т.е. разни фармацевтични интереси спират медицината... в един момент нещата ще станат неудържими. Ще е твърде късно...\n3. demonwind - Никой\nне споменава никоде вече за Продан Христов - българинът, който в Австрия изобретява лекарство срещу рак. Лекарството действа на 100% и е проверено сред десетки хора. Самият лечител е бил заклеймяван като шарлатанин и преследван. Имам чувството, че ако се направи нещо в тази посока, дръзналия ще бъде премахнат, все едно като да се опиташ да създадеш кола, която работи с морска вода или вятър... Днешната медицина е най-голямата мафия в света. На деца с 40 градуса температура в Германия се препоръчва да бъдат потапяни в хладка вода и да ядат огромни количества шоколад (?!). Нощо повече. След това, като затлъстеят подобаващо, им се изписват убийствени диети, които изтощават организма и водят познайте до какво? До РАК!!! Да пази Бог всички! Аз лично вярвам силно в доброто бъдеще и за всеки случай си правя вътрешни промивки с всякакви видове (качествен) алкохол. Понякога в малки, понякога в огромни количества. Честно да си кажа, съчетано с добро и позитивно настроение, зверското напиване помага в 90 % от случаите.\n4. анонимен - Никога не сме живяли в толкова ша...\nНикога не сме живяли в толкова шантаво време, когато нямаш опора и доверие в нищо, ама в абсолютно нищо. Не знаеш какво ядеш, какво обуваш и обличаш, какво пиеш и с какво се лекуваш. Поне от десет години забилязвам, че лекарствата са абсолютно безполезни. Дори една настинка се превръща в кошмар.\n5. miralyub - Продан Христов го резнаха власт...\nПродан Христов го резнаха властите. И наистина нищо не се говори напоследък за него.\nНо кръгът е страшно порочен. Мой близък е с тази диагноза- откриха метастазите, но никой не знае къде е първоизточникът. А и не търси. Наливат го с химиотерапия, защото се предполага, че нещата идват от стомах /и това заради една киста отпреди 20 години-доброкачествена/... но никой нищо не доказва. Просто се усвоява една клинична пътека, която ще свърши и болният ще бъде пратен вкъщи да брои дните си...\n6. miralyub - Никога не сме живяли в толкова ша...\nвремето е шантаво и никак не е леко, но си мисля,че човешкият род е устроен да се приспособява, за да оцелява. значи някъде все пак е заложено да има възможност да се пребори или поне да се живее с тази болест- кактонапример се коригира проблем със зрението, въпросът е кой пречи?\n7. анонимен - Винаги пречи, тоя на който му е из...\nВинаги пречи, тоя на който му е изгодно, т.е. който печели. А печелят тия които разпространяват болестите и после уж ги лекуват. Няма по-голям заговор от тоя.\n8. miralyub - сигурно. аз пък си мисля, че вина има ...\nаз пък си мисля, че вина има и властта, че си затваря очите за този проблем и преживява за още един, за още един мандат и така на парче. а в един момент някога в бъдещето с тази "епидемия" просто няма да има кого да управлява.\n9. georgimet - И се учудваш?\nПогледни какво ядем. Всеки ден, малко по малко. И си казваме "Е, какво толкова, имало консерванти/подсладители/подобрители/овкусители/оцветители/сгъстители/нитрати/хидрогенирани мазнини". Много от тези съставки организма не може да ги преработва, някои дори не може да ги изхвърли и те остават в нас завинаги. Ефекта е "поразителен". Да не говорим за генно-модифицираните храни. Спомняте ли си тази песен на НЛО?\nЧовечецът отглеждаше домати\nвъв Пловдивско, във собствения двор.\nИзползваше химични препарати,\nа не обикнове оборски тор.\nИ тези деликатни зеленчуци\nрастяха подивели с едър цвят.\nГолеми - по червени от юмруци\nкогато трябваше да се берат.\nА ние, закопнели за салати\nпри липса във "дръжавен" магазин\nкупуваме и казваме "Егати,\nумира ли се от домат един?"\n10. miralyub - да, спомням си тази песен:))))\nда, спомням си тази песен:))))\n11. krotalka - Много са причините.\nЛоша профилактика. Некачествена храна. Замърсен въздух и ощеееее доста неща. За качествето на здравеопазването и въобще не ми се говори .\n12. miralyub - привет, Крот! но пък е време да се ...\nно пък е време да се намери и лекарство. трябва да се намери.\n13. diadokolio - Еретични размисли!\nБлагодаря Ви, за болезнената тема!\nНяма РАК, има човек, който е изневерил на собствената си хармония, втурнал се да търси причината. Не, няма смисъл да се губи време в търсене на причината, всички сме различни и всеки, ако се върне към собствената си хармония, веднага ще отпадне причината.\nДа, спокойно ме пратете по дяволите с моята категоричност, но няма човек, който да не се справи с променените си клетки.\nНяма смисъл да се лекува рака, а трябва да се промени конкретният човек.\nБоли ме, когато чета и слушам, че само в странство се справяли, а при нас нямало изход.\nНевероятни са телата ни, могат да се справят с всичко, но трябва да им се дава възможност, за да си произвеждат сами нужното, а не да им се дава наготово.\nПогледнете внимателно храната на Вас или на Ваш близък, преобладава ли топлинната обработка, какво да си извлече тялото?\nНе, не приканвам към суровоядството, защото не сме преживни животни, но винаги можем да погледнем на масата си, кое е според сезона. Ядем ли краставици и домати през зимата и ранната пролет, та те се раждат през лятото, за да охлаждат тялото ни.\nВреме е да уважаваме сезоните и да не лъжем телата си.\nРакът не е заразен, ракът е отмъщение на телата ни, че не ги уважаваме и тъпчем с неподходящи течности, храна и непълноценно дишане.\nДа, има и много странични фактори, но тялото ни може да се справи с тях!\nОбичаме автомобилите си, но не сменяме частите от една марка на друга, а търсим конкретен сервиз.\nВ клетката на лъва, тигъра и пантерата, поставяме по една бала с люцерна и чакаме техният съвет, за качествата на люцерната ???\nМного ще страдаме, ако продължаваме със Западното си мислене, че човек е обикновена машина със заменяеми части, а е време да си припомним древните, които ни приканват към възстановяването на личната хармония, на конкретният човек.\n14. miralyub - да, това е една от теориите.\nда, това е една от теориите.\n15. nicodima - Мира, здравей!\nМного е сериозна темата, но когато човек пише по нея трябва да мисли.\nНямам много време, затова утре ще се помъча да скицирам част! от проблемите.\nА и обяснения защо е така. Все пак се занимавам с това. Имам наблюдения за епидемично нарастване на един от видовете рак, но това е заради липса на профилактика и организиран скрининг.\n16. miralyub - Привет, Никодима! Ще чакам ан...\nЩе чакам анализа ти. Знаеш,че живо ме интересува темата!\n17. injir - , , За всяка болка - има билка., ,\n,,За всяка болка - има билка.,,\n18. bigbro - Привет!\nНаскоро слушах една представителка на световна организация - след десетина години, антибиотиците ще са безполезни, няма да лекуват, вирусите стават резидентни, а натрупването на химия в организма потиска имунната система.\nА здравната система - болниците са търговски дружества - повече клиенти, повече печалба\n19. nicodima - Привет, Мира!\nЗа разлика от хората, които размахват недоказани теории за рака, аз ще кажа нещо абсолютно сигурно.\nВ нашата страна липсва система на профилактика, която да хваща онкологичните заболявания в ранен, лечим стадий. Има програми в МЗ, финансирани от ЕС, които от години са на ниво писане на инструкции, финансиране на проучвания и задгранични командировки на чиновници. Трите програми - за рак на гърдата, рак на маточната шийка и на дебелото черво не са тръгнали. Долавям безсилие на МЗ, но и като че ли нежелание да се занимава с програмите.\nБългария е на предпоследно място в ЕС по заболеваемост от рак на маточната шийка - най-лесно достъпния за профилактика и успешно лечение. У нас всяка година се разболяват 25 на 100 000 жени, значи от инвазивен стадий годишно заболяват около 1000 жени в работоспособна възраст - този рак засяга възрастта между 40 и 50 години. Правят се тежки и инвалидизиращи операции. Учудва ме готовността на правителството да се внася скъпа и прескъпа апаратура за тези операции, а да не се финансира елементарна профилактика на младите жени.\nФинансира се ваксината!! Ваксина, която не е доказала качествата си, защото реално трябват години, за да се разбере доколко защищава организма на жената. Не че не е важна, но по-ефективната част - гинекологичния преглед с цитонамазка като организиран популационен скрининг вече 20 години не се прави. Разчита се на образованите и по-заможни слоеве от населението, но те не са повече от 20%. А останалите?\nУсилено се работи по вирусната теория за генезата на рака, вече се доказа за една локализация, има доказателства и за други, но... Има генетични предпоставки - наследственост, околната среда като въздух, хранене, питейна вода е само подпомагащ фактор. Стресът - също! Важното е като знаем, че сме наследствено обременени, как да живеем, за да не позволим на рака да се развие. Много бели полета има...\nНе мисля, че лечението се спира, не си падам по конспиративни теории, просто не трябва да се стига до него!\n20. kasnaprolet9999 - В последния си постинг съм написала ...\nВ последния си постинг съм написала за лечение на рак със сода бикарбонат. Установено е от един италиански лекар, че рака е разрастнала се гъба кандида, поради нарушаване на киселинния баланс в тялото. Той се нарушава при стрес и неправилно хранене. За да се възстанови баланса и да преминем към едно постоянно РН се използва сода. Погледни и коментарите към постинга, има хора коитоса дали много интересни рецепти, един от тях вече се е излекувал от рак-балканеца.\n21. demonwind - 5. miralyub\nДнешната медицина има за цел да разболява хората, а не да лекува. Преди дни едно момиче се натровило с парацетамол - директно токсичен хепатит. Било изпило огромна доза. А кой е казал, че и малката доза не удря черния дроб доста сериозно? Какво ядем - ГМО и фрашкани с Е-та боклуци. Миналата година имах последния шанс да изляза в отпуск за цели 5 месеца (казвам последния преди децата да навършат 18 години, защото училището има само два месеца ваканция ;). В двора на къщата ни насадихме домати и краставици. Съседката ни вика - много са слабички, трябва да им сложиш амониева селитра. Само дето не й казах да си я завре някъде. Вика ми - няма да ядете домати тази година. Още месец преди нейните "силни домати" нашите вече бяха огромни и зрели. Птича тор... С химия пръсках единствено против мана и алтернария (чернилка по доматите) - няма как, вече всичко е замърсено. Отделно и мен, и мои колеги, и жена ми, ни болят костите. Защо ли? Чернобил, сега Фукушима (при второто е още по-страшно, защото вече никой не казва нищо), а ние ядем много риба.... В океана има хиляди тонове смъртоносно радиоактивна вода. Какво да ти кажа - да пази Бог, дано все повече хора откриват лек за тази страшна болест и да го споделят - интернет няма граници, колкото и да им се иска на някои. Иначе бих препоръчал на всеки едно изпитано от мен превантивно лекарство (срещу по-леки болести) - името му е Talisker, произвежда се в Шотландия и отлежава десет години в дъбови бъчви, преди да го опаковат. Лекува и почти няма странични ефекти ;)\nна земята имало рак?:)\nаз мислех, че всички страдате от ,,маниакална депресия,,?:)\n23. penchoan - Инфаркт, инсулт и рак са най-чес...\nИнфаркт, инсулт и рак са най-честите заболявания в последно време, като непрекъснато броят на заболелите се увеличава. Всички подобни тежки заболявания се дължат на неправилен живот и хранене, най-вече на употреба на месо. В този смисъл, те са въпрос на личен избор. По този начин природата се освобождава от хората с изостанало мислене.\nа случайно да знаете, че литият е канцероген?:) а?:)\nс любовта на христос: д-р димитрова:)\n26. анонимен - :)\nи да - чета само заглавията:)))\nдиагнозата е за българия-цялата е в метастази\nпо нашия край болните все по-често прибързват сами да сложат край на мъченията си, като се самоубиват.....тук за съжаление се крие още много и за липсата на поддръжка от семейна и професионална среда и прочее и прочее ....не е нормално болни да се притесняват да кажат, че са болин от рак:(((\nизобщо - диагнозата на българия е рак с множество метастази\n28. анонимен - :)))\nнай-обичам анонимни коментари:)))\nбългария може и да е в метастази, не съм забелязала:)))\nа как е в израел?:)))\nca in situ?:)\n29. анонимен - между другото...\nсъветвам международната общественост да забрави думата ,,антиционизъм,,:)\nмен така ме посъветва кадафи малко преди да умре:)\n30. boristodorov56 - Антималигноцитът на Продан Христов не е панациея.\nНуждата ми е налагала още преди 12 години да разговарям с г-н Христов във Виена. Самият той не даде никаква гаранция, за ефективност на лекарството си.\nЩо се отнася до епидемията от канцерогенни заболявания - те са неизбежни при стреса, на който са подложени по-голямата част от българите.\nСъчетан с лошите условия на живот, абсолютния отказ от профилактика и природосъобразен начин на живот - резултатите са налице.\nОтделно дрогата, алкохола и тютюна.\n31. анонимен - "Човек е това, което яде"\n"Човек е това, което яде", казва една народна мъдрост. Ако прибавим към храната и всичко, което приемаме през устата: хранителни добавки, витамини, антибиотици, всевъзможни химически препарат, които уж лекуват вирусни инфекции и какви ли не още болести, да не забравяме безалкохолните напитки подсладени с аспартан и полуфабрикатите осолени с натриев глутамат - доказано канцерогенни добавки, а да не забравим препаратите с които се пръскат месата за да изглеждат свежи на витрините в месарските магазини, и препаратите, които карат плодовете да зглеждат, зрели и сочни. Чудя се в какво ли се е превърнал съвременния човек? Може би, в нещо като ходеща химическа лаборатория или опитна мишка? Искам да питам за каква профилактика говорим на раковите заболявания. И какво като ги открият и ги изрежат- натъпкват ни с още химия. А когато накрая ти кажат "дай боже всекиму", че си се излекувал, продължаваш да се тъпчеш със същите буклуци и отново ти се появява бучка, и те я наричат рецидив.\nСпоред мен проблема не е никаде другаде а в самите нас, защото никой не ни слага в устата тези неща. Сами го правим, подведени от рекламите, подведени от учили недоучили доктори, подведени от собствената си неспособнос да се защитим от наглото нахлуване в личното ни пространство, на хора, които имат лична изгода ние да сме болни и бедни консуматори, потребители, електорат, пациенти и т.н.\n32. demonwind - 31. анонимен\nСпоред директивите на ЕС по отношение на ябълките, то тези първо качество следва да изглеждат като от картина на Гоген. За целта се мажат със специален протектор, който ги държи свежи и лъскави много дълго време. Със същия протектор аз си мажа гумите на колата, за да изглеждат като чисто нови...\n33. liliyanaandreeva - А аз имам чувството, че е заразно! Но ...\nА аз имам чувството, че е заразно! Но заедно това гледам с какъв хъс защитават атомната енергетика, химизацията и конфронтацията, които водят до ракови заболявания!\n34. анонимен - Истина е, че злокачествените ту...\nИстина е, че злокачествените тумори се увеличават. Всеки ден техният брой нараства в пъти! Онкоболниците са пълни! То не са рак на белия дроб, на дебелото черво, на гърдата и т.н. Мъката на хората е неописуема! Много хора обаче не виждат и нехаят как над БГ летят денонощно кемтрейлс самолети, тровещи и разболяващи хората с опасни съставки, унищожавайки околната среда, водата ни за пиене? При сегашното управление, тези полети са вече без прекъсване, дори през празници и лошо време. Нямат брой тези самолети, нямат спиране! Какво е кемтрейлс? Биологично оръжие, разпръсквано от голям брой ниско летящи самолети, оставящи дълги следи след себе си от опашките!!, които се сливат с време в голяма хим. пелена! Какво е съдържанието му - наночастици алуминий(силно канцерогенен), вируси, бактерии, бариев оксид, диетилен бромид, влакна Моргелон и др. Те стоят известно време на небето и се утаяват върху хора, растения, животни, вода! Голяма част от тях се ВДИШВАТ ОТ ЧОВЕКА! И го разболяват от всякъде, съкращавайки земния му живот.Останалата част, отива върху растения, животни, водата за пиене!Кемтрейлс ПРОМЕНЯ КЛИМАТА и прави растенията зависими от алуминий. Нано частиците могат да проникват в клетките и ДА ГИ ИЗРАЖДАТ В РАКОВИ! Вече се произвеждат наночастици с големина 2-5 нанометра! Алуминият променя pH на почвата, което е фатално за растенията! Малко хора все още знаят, че на 01 септември 2009 г. е бил отпуснат патент под No. 7.582.809, на Министерството на земеделието в САЩ, в който се описва метод за внедряване в генома на растенията на специален ген, който да ги прави устойчиви на високите нива алуминий в почвата и въздуха! Патентът се нарича Sorghum Aluminum Tolerance Gene и зад него стои Monsanto. Не било истина, че имало кемтрейлс над БГ? Моля? Излезте навън и от сутрин до късна вечер ще видите самолетите, които преди не сте виждали над вашия град или село.\nИз неспазваната Конституция на РБ\nКак така тези самолети ни тровят и разболяват? На каква база, по чие споразумение, с кои пари? Не, не ми казвайте, че това са регулярни полети на НАТО на височина 6-8 км! Недейте, защото има чного доказателства, че това не е така! Българите не трябва да се заблуждават и трябва да разберат и осъзнаят жестоката истина над главите си! Тя е реалност.\nБЪЛГАРИ това е също голяма тайна, която е още по-жестока от АСТА и против, която трябва да се борим! Не се заблуждавайте! Тепърва ще берем "лошите плодове". Защо това се допуска от политиците ни? С какво право? Къде е Министерството на здравето, М-вото на околната среда и водите, крият ли се данните от мониторинга на въздуха в градове и села, както и какво е съдържанието на отрови във водата ни за пиене? Какво правят? Нищо не казват, мълчат яко! Защо? Но и ние не питаме, а трябва ли? Да, категорично!\n35. анонимен - интересни факти:\nзнаете ли, че кашерът има вкус на отпадъци от съветски закусвални...\nне че съм пробвала и двете, но като човек с добър апетит държа да ви информирам:)\nнаистина, човек е това, което яде:)\n36. анонимен - :)\nдумата ,,антисемитизъм,, обаче, може да бъде порицана, т.к. семитските племена са повече...:)\n37. mmmmmmmmm - Много точна и\nИ много тъжна....\n38. анонимен - вярна картина, анонимен. . . . И м...\nА защо търпим това положение? Защо позволяваме да слагат в храни и напитки, в козметика, дрехи и обувки отрови като: живак, флуорид, аспартам и др.? Защо стоим и чакаме?\n39. анонимен - Нещо за дъвчене\nСамо подхвърлям идеята. Тя дори не е моя, но я приех след като прочетох книгата на Джери Василатос "Изгубените открития". Визирам патолога д-р Реймънд Райф и неговите разработки за "лъчева тръба" от 30-те години на миналия век, лекуващи успешно напредналите стадии на рак:\n"...Д-р Р. Сийдъл съобщил за откритията и официално представил лъчевата система на Райф за лечение на рак в списанието на института „Франклин“ (том 237, № 2 от февруари 1944 г.)..."\nИ то само с по няколко 3 минутни сеанса, през няколко дни или седмици, за да може тялото на болния да се детоксикира от разрушените VH и VY вируси. Както и за последвалата вендета от страна на големите химико-фармакологични концерни чрез съответната Щатска Медицинската асоциация, Върховния съд в Сан Диего, Калифорния и Патентното ведомство.\nА отговорът, макар и нелюбезен, е простичък - бизнес интересите на тази гилдия не включват бързото и окончателно излекуване на пациентите.\nТе са лишени от емоции и чувства, и единственото, което ги интересува истински, е нескончаемият поток от клиенти на всякаквите лекарства...\n40. анонимен - Аз само искам да допълня, че забе...\nАз само искам да допълня,че забелязвам как хората пожълтяват първо,лицата им най-вече и не много след това чуваш,че е болен от рак.Особенно в малките градове може да се забележи по-лесно,че там хората се познават и севиждат често.Това не е само мое впечатление и се чудя на какво от всичко по-горе изброено се дължи.Прилича наистина на епидемия.\n41. vmir - Логично е хората да се стресират и разболяват, след като ни повтарят и "потвърждават" с безскрупулно изфабрикувани лъжи,\nче сме били живели в рая, когато всъщност сме се чувствали като в ада. Всяка гавра, лъжа и издевателство, пряко или косвено, отнема човешки животи.\n42. soleilelle - вуйчо ми също има ТО, чакаме изсл...\nвуйчо ми също има ТО ,чакаме изследванията в момента ,дай Боже всичко да е наред и да оздравее.докато се рових из нета открих тази тинктура за която има положителни отзиви http://www.samodiva-bg.com/ ( БИЛКОВА ПРОГРАМА ЗА ПЪЛНО ИЗЧИСТВАНЕ НА ОРГАНИЗМА ПО МЕТОДА НА Д-Р ХУЛДА КЛАРК )\nв блога на Късна Пролет -Невена също има много полезна информация .Бога да ни пази\n43. denijane - Така е, това е най-страшната диа...\nТака е, това е най-страшната диагноза и за съжаление официалната медицина не винаги знае какво да прави (или иска да го направи).\nНо не забравяйте все пак нетрадиционната медицина.\nИма наистина много възможности и не всяка помага за всичко, но си заслужава да се опита - например гъбите (шийтаки, майтаки и рейш, кориолиус), алоето което всеки може да си гледа и си го приготвя на фрешове или извлеци, наскоро ми пратиха и тази статия за бъзака (http://www.blitz.bg/article/9576). Със сигурност има и много други, важното е човек да не се отказва.\nА и не трябва да забравяме, че каквото и да става, животът има само един изход. Важното е да го живеем с достойнство и в хармония със себе си.\nП.С. Освен това, мисля че е много важно, човек да не чака последния момент, за да се обърне към алтернативната медицина. Повечето билки могат да се съвместяват с лекарствата и е достатъчно да се попита лекаря за противопоказания, за да се започне. В крайна сметка няма значение кое ще помогне, стига да помогне.\n44. анонимен - Повече от 100 години има план за Д...\nПовече от 100 години има план за ДЕПОПУЛАЦИЯ на населението на Земята и той се изпълнява. Неговите основатели са т.н. илюминати или Нов Световен Ред. През 1980 г те си издигат и зловещ паметник Georgia Guidestones, на който явно си пише: Поддържайте населението на Земята под 500 000 000 и на края: Не бъдете раково образувание на Земята, оставете място и за природата. Какво включва този план: войни, глад, бедствия, изкуствено създадени и разпространявани болести като СПИН, птичи и свински грип и последващи имунизации с животинско ДНК, чуждо на човека, вкарване на отровни продукти в храна, напитки, дрехи, обувки, лекарства и не на последно място пръскане с отрови чрез самолети или т.н. кемтрейлс! За него никой не говори, всички го отричат и казват, че го няма! Но той е РЕАЛНОСТ. Самолетите и днес замъглиха небето с отрови. Всичко това се ДИША! Няма по-бърз начин за разболяване на езин човек! Как се е разболял никой не знае!?!?! МОСВ често съобщава за запрашеност на въздуха в големите градове с фин прах 4-5 пъти над нормата, НО НЕ КАЗВА С КАКЪВ ПРОИЗХОД Е ТОЗИ ПРАХ! НЕ КАЗВА И ЗА РАЗЛИЧНИТЕ ВИРУСИ И МУКОПЛАЗМИ, КОИТО ГИ ИМА СЪЩО В НЕГО. А ЗА ВОДАТА ЗА ПИЕНЕ ИЗОБЩО НИЩО НЯМА ИЛИ АКО ИМА ТО ЩЕ БЪДЕ ПОРЕДНАТА ЛЪЖА! Българи, кемтрейлс в БГ е 6-та година. За това бяхме и приети в NATO, за да могат тези самолети да летят над БГ. Те летят на ниска височина 2-3 км и техните отрови са причина за високото ниво на заболеваемост от страшни и непознати болести. Не се заблуждавайте. Излезте и вижте какво става над главите ви! Това не са кондензационни следи от граждански самолети, това не е борба против глобалното затопляне, както се опитват да го маскират зад него. Това са отрови, които ни разболяват и тровят всичко живо. Потърсете филма Зловещите сенки на chemtrails и What in the World are they spraying, за да осъзнаете за какво става въпрос. Мислете със здрав разум, не се подвеждайте по манипулатори и платени драскачи, както и от коментари на заблудени чеда, че това не е така!\n45. miralyub - Никодима, това с профилактиката ...\nНикодима, това с профилактиката наистина е така. Трябва да се правят реални неща. За жалост, засега напъните се изчерпват с брошурки и диплянки, а тях хората не искат да четат. Проблемът е,че сме и доста немарливи към здравето си. Аз самата няколко години подред претупвах годишните профилактични прегледи- все молех личната да ми спести това- онова, а миналата година в отчаянието и безсилието си не съм и ходила. Трябва да се задължават хората да ходят на профилактика, но как ще стане това- умът ми не го побира.\nНо все си мисля, че както хората са се справили с едни нелечими за времето някога болести, така е време да се справим и с рака. Или поне някога ще дойде и това -тази болест да не ни обрича така. Дано да е по-скоро.\nА това за ваксината- вероятно говориш за Церварикс- за нея битува сред населението,че работи, но за една млада възраст, при млади момичета, които все още не са водили полов живот. Не зная доколко е така...\n46. анонимен - AIDS, Cancer, Swine influenza, Bird influenza and etc.\nНикодима, това с профилактиката наистина е така. Трябва да се правят реални неща. ......................................\nmiralyub ваксинирането и имунизацията на младите момчета и момичета с церварикс няма да доведе до предпазване от нещо си, а напротив - ще навреди на децата! Ваксините и имунизациите са другата голяма заблуда на човека, че ще му помогнат и спасят от нещо си. Всъщност, в тях се слага животинско ДНК и както се казва: Ползата от вредата е .... Как е възникнал Спин? От ваксиниране на хората в Конго Бразавил(тогава е бил военен режим!!!!) преди 30 години и то задължително против полиемилит! Но преди да се ваксинират хората пробите с хормони от органи на маймуни отиват директно в САЩ, после се връщат под формата на ваксина. Днес вече могат да се правят ваксини от растителен произход, НООООООООООО.....някои не са съгласни и продължават да ги правят с животински хормони!!!!!!! Познай от първи път защо не са съгласни? Справка филма Произходът на СПИН. До сега от него са умрели над 30 000 000 души, а 33 млн са носители на СПИН. Нещо съмнително и смущаващо в тези редове? Ами ваксината за бебета на 6 седмици? Още не си се родил и хоп ВАКСИНА! А по-старите дето ги ваксинираха всяка година против какво ли не. Сега искат РЕИМУНИЗАЦИЯ представяте ли си? Да, ама не!!! За всичко написано има доста инфо в нета и трябва да бъде видяно. Използвайте търсачките wisely.\n47. анонимен - аз съм анонимен 31\nИзразих мнение за това, което ядем и приемаме през устата, но живо ме интересува и всичко свързано с това, което ни поставят с инжекции и системи под формата на лечение или превенция от отдавна изчезнали болести и болести резултат от лоша хигиена. Все едно, че живеем в канализацията. Напоследък се заговори за ваксините, за това колко били изчистени. Естествено е човек да се запита от какво са ги изчистили, нали бяха чисти и спасяваха живота ни. Следващият въпрос, които ми се иска да задам на тези, които произвеждат ваксините, обаче не е никак приятен. Кога ще се окаже, че и тези изчистените ваксини трябва да се чистят? Доколкото разбрах Церварикс - рекламираната ваксина - ще се установи дали е ефективна след 10 - 15 години, когато заболяванията намалеят или изчезнат. Исками се да запитам, ами ако тези заболявания намалеят поради друга причини? Сегурно ще кажат "ето спасихме ви". Ами ако заболяванията не намалеят, тогава сигурно ще рекламират някоя нова по изчистена ваксина. Ние обикновенните потребители, пациенти, клиенти се доверявами на съмнителния авторитет на хората, които имат финансова облага. Моля ви отговорете, какво бихте избрали вие да помагате на хората срещу нищожно заплащане или да забогатеете за сметка на страховете на хората. Аз за себе си ще кажа, че не бих навредила на никое живо същество, но нямам нито власт, нито възможност да решавам съдбата на хората. Ако ги имам, обаче, не знам как бих постъпила - власта, парите и славата променят хората и от това ме е страх. Като си помисля, никой не знае какви хора стоят зад тези фармацефтични гиганти...\n48. diadokolio - Защо да се страхуваме?\nБлагодаря Ви, за коментирането на трудната тема!\nТова е изходът, четене, осмисляне, проверка и продължаване на живота!\nБеше страшно, когато ми предложиха операцията и торбичката в лявата страна, където да е извадено дебелото черво.\nВече 15г. съм здрав и все по- млад, радвам се на внуците, който щях да пропусна.\nНе, не съм лечител или контактуващ с извънземни, а дядо от село, който се радва на живота, защото е повярвал на природата.\nДа, страшни са последните 6 денонощия, когато всичко е разтворено и предстои изтичането на втечнените клетки с променена структура.\nСъпругата ми го изживя по- тежко от мен, защото се съмняваше в моите занимания. Бях и казал, че на 7 ден ще е изходът или краят, защото са два варианта или изтича навън, или тръгва навътре и край.\nСъбудих я в 4.00ч. и носех леген с чаша. Бузите на таза ми бяха, като топка за хандбал. Мястото е неудобно и не можех да виждам, но чувствах, че е узряло и ще тръгне. Изтекоха четири чаши. Бях приготвил листата алое, които да наложи, за да продължи изтеглянето. Заспал съм, само са ме проверявали, дали дишам. После с компресите и много вода.\nСподелете личната Ви опитност, споделете личното Ви преборване, което ще е сламката, за която да се хване някой.\nПак го казвам, няма рак, има конкретен човек с конкретен проблем, а изходът му е негов, действията му са негови.\nВинаги има изход, но страхът е страшен, защото сковава тялото и спира възстановяването.\nУважаема Мира, Вие захващате сериозни теми, спокойно ме изтрийте, ако го сметнете за несериозно или реклама на самонадеян старец.\n49. miralyub - Дядо Кольо, радвам се за вас, ако ...\nДядо Кольо, радвам се за вас, ако наистина сте преборили тази коварна болест. Аз изгубих вяра във всякакви чудодейни народни методи- при нас те забавиха, но не помогнаха. Опитахме всичко. Съпругът ми почина на 36 години.\n50. worldlywisdom - и аз загубих любими хора\nТази ужасна болест отне преждевременно живота на хората, които ме отгледаха и ми бяха опора, единият само преди две седмици, но не бяха толкова млади. Съжалявам за загубата ти! Моите съболезнования!\n51. mmmmmmmmm - soleilelle,\nЕто нещо,което може да ти е от полза http://minchomin.blog.bg/lichni-dnevnici/2012/01/19/rakyt-i-sodata-chetem-i-zapomniame-razkazvame-na-drugite.885621 и ето тук -http://lecheniesmineraliikristali.com/%D0%BC%D0%B8%D0%BD%D0%B5%D1%80%D0%B0%D0%BB%D0%B8-%D0%B8-%D0%BA%D1%80%D0%B8%D1%81%D1%82%D0%B0%D0%BB%D0%B8-%D0%B0-%D1%8F/%D0%BA%D0%BB%D0%B8%D0%BD%D0%BE%D0%BF%D1%82%D0%B8%D0%BB%D0%BE%D0%BB%D0%B8%D1%82%D0%BE%D0%B2-%D0%B7%D0%B5%D0%BE%D0%BB%D0%B8%D1%82/\nКъм анонимен 38 - Моя отговор е много простичък - Свикнали сме някой да ни свърши работата, а ние да стоим и да наблюдаваме!А после да обвиняваме как са ни изпързаляли...колко са некомпетенти....меркантилини .... и н.н.Защо да се цапаме?!?!...\n52. mmmmmmmmm - :)\n53. diadokolio - Моля Ви, не губете вярати си във Вас!\nДобра да е вечерта Ви, Уважаема Мира!\nТретият ми коментар ми е доста труден, защото няма да върне съпругът Ви.\nАко Ви се случи това коварно съобщение с някой познат, моля Ви, първо го подкрепете психически да участва във възстановяването.\nКаквито и да са грижите на близките, те са недостатъчни, нужно е личното участие на потърпевшия.\nМоля Ви, не губете вяра в невероятните сили на собственото тяло, за да се възстанови!\nПриятни отпочиващи дни!\n54. swan16 - Много страшна е диагнозата, а още ...\nМного страшна е диагнозата, а още по-страшни са битката с болестта и очакването на смъртта. Защото тя идва рано или късно. Аз загубих двамата си родители и двамата си дядовци в неравната битка с рака. Сега водя нова битка за живота на един млад човек на 36 години. Уморително е, Тъжно е и изпепеляващо. Казват, че рака е наследственна обремененост. Ак е така, то аз май съм доста обременена. Но не се предавам на тази мисъл. Искам да умра на осемдесет докато катеря за пореден път Монблан.\nСъчувствам много на загубата ти и ти пожелавам кураж и сили в бъдеще!\nЛека, успешна и спокойна седмица.\n55. miralyub - Благодаря, swan16, успех на теб в ...\nБлагодаря, swan16, успех на теб в твоята настояща битка. Нека това бъде твоята победа!


България влезе в Европейския валутен механизъм ERM II | Блогът на инвестиционен посредник Карол\nНа 10.07.2020 год. България стана част заедно с Хърватска и Дания от валутния механизъм (ERM II), подготвящ страните-членки на Европейския съюз за тяхното задължение за присъединяване към валутния съюз. В тази статия ще Ви предоставим отговори на седемте най-важни въпроса, които вълнуват участниците на българския капиталов пазар по повод това събитие.\nКакво е ERM II и защо е толкова важно?\nВ размките на присъединителния договор, който страните подписват преди официалното си влизане в Европейския съюз, всяка от тях се задължава да приеме в един момент общата европейска валута – евро. За тази цел, обаче, държавите трябва да отговарят на пет критерия, по-известни като Маастрихтските критерии.\nИнфлация, измерена чрез Хармонизирания индекс на потребителските цени –не повече от 1,5 процентни пункта над осреднената стойност между трите страни-членки с най-ниска инфлация;\nБюджетен дефицит, измерен като процент от БВП – не повече от 3%;\nДържавен дълг, измерен като процент от БВП – не повече от 60%;\nДългосрочен лихвен процент, измерен като средната доходност по десетгодишни държавни облигации – не повече от 2 процентни пункта над осреднената стойност между трите страни-членки с най-ниска инфлация;\nСтабилност на валутния курс към еврото.\nВ рамките на валутния механизъм България ще трябва да докаже изпълнението на последния критерий. Първите четири макроикономически задължения трябва да бъдат осъществени без използването на националната валута като инструмент за повишаване на конкурентоспособността на икономиката и на износа. В рамките на ERM II българският лев може да демонстрира колебания в границите на +/-15 % спрямо централния курс, който към момента е 1.95583 лева за едно евро.\nЩе се промени ли валутният курс лев-евро\nБългария влиза в механизма от деликатна позиция, която напомня тази на Прибалтийските републики, тъй като в страната вече има дългогодишно функциониращ валутен борд – т.е. фиксираният курс за нас и нашата икономика не е нищо ново и непознато. Нещо повече, валутният борд е по-рестриктивен режим на фиксиран курс отколкото предложения от ERM II. В този смисъл, в конкретния случай на България предимството се превръща в негатив като предизвикателството е да се убедят икономическите агенти, че не предстои промяна и/или разхлабване на политиката за строго фиксиран курс лев – евро. Всъщност такава е малко вероятна, особено, ако погледнем към Прибалтийските държави, които влязоха във валутния механизъм с вече функциониращи валутни бордове. При Естония и Литва курсът не се промени за времето, което прекараха в ERM II. И за да разсеем напълно съмненията около влиянието на евентуална икономическа криза върху този индикатор – и двете Прибалтийски държави останаха в рамките на валутния механизъм по време на финансовата криза в периода 2008-2009 година.\nДа очакваме ли бърза краткосрочна промяна в икономическата ни ситуация?\nПромяна в краткосрочен план не би трябвало да се очаква. ERM II няма да донесе сериозни изменения в начина, по който българската икономика се движи, преди всичко поради факта, че българският лев е отдавна свързан във фиксиран курс с еврото. Единственият бърз ефект, който би могъл да се очаква, е намаление на лихвите или цената на дълга. От октомври 2020 год. българските банки са под директния контрол на Европейската централна банка (ЕЦБ), което би трябвало да води до две основни последствия – по-голяма стабилност на финансовата система и по-силна интеграция в рамките на Европейския съюз. Въпросните последствия се подсилват и от друг важен момент – при колебания на валутния курс, които стигат до границите на позволените +/- 15 % от централния, ЕЦБ е длъжна да координира с местната централна банка стабилизирането на валутата – т.е. тя би могла да се превърне в кредитор от последна инстанция.\nВсъщност това е и най-централната точка, около която се събират и реалните ползи от влизането ни във валутния механизъм, а именно, че България е пред последната стъпка преди приемане на общата европейска валута. Присъединяването на държавата ни към валутния съюз би трябвало да има основно два положителни ефекта за българската икономика, а именно:\nРешително поощряване на инвестициите в страната ни чрез акумулиране на репутационен капитал вследствие от пълната интеграция на страната в рамките на единния европейски пазар;\nСъздаване на възможност за разрастване на родните компании чрез премахване на валутния риск и увеличаване на кредитния рейтинг, респективно намаляване на цената на дълга.\nАко разгледаме страните, близки до България и нейната икономика, които преминаха успешно през валутния механизъм, ще видим и възможните позитиви на практика. Словакия произвеждаше през 2005 година, когато стана част от ERM II, около 220 хил. автомобила годишно. Днес малката страна от Централна Европа е най-големият производител на автомобили на глава от населението в света като за 2019 год. фабриките й са изработили над 1 милион леки автомобилa. От друга страна, БВП на глава на населението на Литва нараства със 75 % от момента на влизане в механизма до края на 2019 год. Прибалтийската дръжава стана част от ERM II през 2004 год. в рамките на икономическа ситуация, много сходна с българската в момента – БВП на глава от населението около 10 000 долара по цени от 2010 год.\nИкономическият растеж не би могъл да бъде постигнат чрез влизане в даден механизъм или съюз. Литературата всеобхватно разглежда основните предпоставки за изпълнението на тази цел. Обикновено правилото гласи, че малки и отворени икономики като българската разчитат основно на чужди капитали и инвестиции, които да предизвикат позитивни вълнови ефекти за местния бизнес. Привличането на чуждестранни инвеститори, обаче, се обляга не само на макроикономическа стабилност, където сме отличници, но и на качество на институциите. В България второто е очевиден дефицит. По индикатор контрол на корупцията на Световната банка (2.5 – висок антикорупционен контрол; -2.5 нисък антикорупционен контрол) България е на последно място в целия Европейски съюз и далеч от резултатите, постигнати от предишните страни-участнички в ERM II механизма. Лошото качество на институциите, всеобхватният brain drain (бягство на квалифициран човешки капитал) и демографската криза ще продължават да спъват процеса по наваксване на изоставането ни от другите европейски държави.\nКризисно влизане в ERM II – има ли проблем?\nПри настъпването на икономическа криза от особено големи размери, невъзможността на дадена страна да имплементира собствена монетарна политика може да се окаже с негативен ефект. Липсата на възможност Българската народна банка (БНБ) да използва монетарни инструменти ще направят отговора на страната ни на рецесията по-малко гъвкав. Липсата на монетарна възглавница има директен негативен ефект върху доходите на българските граждани. Независима монетарна политика би могла дa окаже помощ на българските производители в период на сериозна криза чрез обезценяване на валутния курс. По този начин би могъл да бъде стимулиран износът и да се предотвратят масови ограничения в наемането и ръст в освобождаването на работна ръка. В рамките на ERM II, обаче, това е невъзможно. Всъщност спокойно може да се твърди, че България няма собствена независима монетарна политика от приемането на валутния борд. Влизането във валутния механизъм е просто потвърждение на това дългогодишно решение.\nЕфектът върху капиталовия пазар\nКакто вече установихме, краткосрочен ефект от влизането в ERM II не би трябвало да се очаква, съответно бърза промяна на българския капиталов пазар е малко вероятна. Сравнявайки макроикономическите индикатори и развитие на България и една от най-близките до нея страни по структура, икономика и начален старт – Литва, която вече е част от Еврозоната, ще забележим, че разлика на макроикономическо ниво трудно може да се открие – ръст на БВП и нива на инфлация са сходни. БВП на глава от населението също се увеличава с почти еднакви темпове. Разликата идва при контрола на корупцията, който в България е занижен. Индикаторът може да се използва и като представителен знак за качество на институциите. В същото време Литва вече е част от Еврозоната от 2015 год. и прекара близо 10 години в ERM II. Обръщайки поглед към движението на основните индекси в двете държави ще видим, че OMX Vilnius All-Share Gross Index се представя по-добре от SOFIX като промяната започва в периода, в рамките на който Литва се намира във валутния механизъм. Възможно обяснение за разликата в представянето е комбинация от два факта: престоя на Литва във валутния механизъм, който поощрява Прибалтийската страна да изгради привлекателна институционална рамка за привличане на чужди инвеститори. В резултат на това беше притеглен и стратегически собственик на борсата, а именно NASDAQ, който обедини финансовите пазари на Литва, Латвия и Естония с цел да се ограничат транзакционните разходи и да се улесни презграничната търговия на ценни книжа.\nИзводът от този микроанализ е, че валутният механизъм сам по себе си не е панацея, но може да действа като необходимият мотивационен тласък за икономиката на България и Българската фондова борса, който да осигури по-добро качество на институциите и по-силна либерализация на капиталовия пазар по подобие на Прибалтийските държави.\n Източник: The International Organization of Motor Vehicle Manufacturers, http://www.oica.net/category/sales-statistics/\n Източник на всички макроикономически и институционални данни: база данни на Световната банка, https://data.worldbank.org/\n← Можем ли да подобрим представянето си на пазара на акции чрез емоционална интелигентност – част 1 Можем ли да подобрим представянето си на пазара на акции чрез емоционална интелигентност – част 2 →


Поздрави от почивката! — Нашето детство\nПривет от Карлово, много красиво историческо място!\nСърдечен поздрав от Беклемето, уморени сме от дългия преход!\nЗа спомен от красивия град Шумен!\nПристигнахме във Варна, ураааа!\nБъдете здрави, целува ви леля Надка от Кюстендил!\nТопъл привет от международния пионерски лагер край Кранево!\nЗдравейте от "Елените", много е горещо и по цял ден сме на плажа!\nМайче, татко, ние сме в Созопол и се настанихме!\nМила Лиле, пиша ти от Старозагорските минерални бани...\nИзпращам ви целувки от центъра на Бяла!\nЧерноморски привет от "Русалка", Каварна!\nМайче пристигнахме в Копривщица, взех назаем малко пари защото съм си изгубила портомонето!\nПриемете нашите черноморски поздрави от Китен! сем. Железови\nБратовчед, аз съм в Пловдив, поздрави на леля и свако!\nЗдрасти бабо, ние сме на Дружба, тук е много хубаво!\nС колегите се настанихме в Севлиево, утре ни викат на среща, целуни децата от мен!\nПоредна спирка - Бачковския манастир, мъчно ми е за вас!\nЗдравейте от Батак, много е интересно, аз спя с Петя в една стая!\nЕТИКЕТИ: почивката Поздрави Лагери екскурзии бригади\nПоследна редакция: 31-07-2008, 16:36\nСтраницата е видяна: 12 506 пъти\nID на статията: 519\nПоздрави от луната\n№1 от: isi (31 юли 2008 16:53)\nНадя, чудно, чудно! Аз и без това сега съм на вълна "обиколка на България", а и страшно обичам стари снимки от нашите градове! Много благодаря! А снимката от Варна! Направо щях да падна, като познах мястото! Ами аз сега всеки ден от там се прибирам, ама нищо общо няма! На картичката и коли няма по пътя, не мога да повярвам! Сега са непрекъсната върволица и аз вървя по-бързо от тях, такива са задръстванията след работа, особено лятото! И алеята е със здрав асфалт! Искам пак да е като на картичката!\n№2 от: dani (31 юли 2008 23:37)\nСкоро може би ще ми излезе прозвището господин "Пак ме изпревариха". Защото... пак ме изпревариха, този път Надя. Когато миналата година сканирахме един куп картички, помолих Влади да не пуска такива, които имат летен изглед, за да ги пуснем през това лято. Ей, Админ, какво стана с картичките!!!!? Но кой го знае къде се е запилял, ами аз ще помоля тогава Надя, като си взема другата седмица картичките от компютъра (сега не съм в къщи), да допълня статията й с още някой и друг поздрав до роднините. Може дори да пусна и оригиналните надписи.\nБлагодаря, Надя, с твоите катрички почти физически усетих "онова време"\n№3 от: donaddt (1 август 2008 00:01)\nТочно, както пише Ели - традиция. Първата вечер след настаняването, даже още следобяд, се отива до пощата и се оглеждат всичките изложени картички. Даже аз по едно време лепях марката отзад на картичката и я пусках без плик, за да видят всички във входа на баба ми, че й пращам поздрави от морето. При това не какви да е, а солени целувки, да разберат, че времето тук е хубаво и храната - също. Абе направо да завиждат и на нея и на мене. Ама само с картички не минавах и понякога трябваше и писма да й пиша. Ама справях се. Пък после търках раковинки на цимента, за да си ги нося на велурена връзка. Албумчето от Батак и аз го имам. А иначе и ние с брат ми получавахме картички от дядо, когато ходеше на санаториуми. При това той пращаше една на мен и една на брат ми. А аз и досега не мога да разбера защо на санаториума му казват почивка. Че то си е цяло мъчение, ако питат мен.\n№4 от: Надя (1 август 2008 10:15)\nДани, няма проблем, ще се радвам на допълнения, дори аз ще се опитам да събера още. Толкова се развълнувах когато ги четох, цял един свят се отвори и даже замириса на море! Малка тайна ще издам, някои от посланията са автентични, но няма да кажа кои. Това, което пише Дона ми напомня, че аз веднъж бях сипала пясък в пликовете за по-голяма достоверност, но докато стигнат беше се разпилял и превърнал картичките в някакви мърляви картинки.\nДа ви кажа много ми се иска да изровим и по някоя телеграма, имам такива вълнуващи спомени от тях.\nМило семейство точка Честита нова година точка нека е мирна и плодородна точка семМаринови точка\n№5 от: ive (1 август 2008 12:42)\nПращахме картички за празници или от почивката. Картички купувах и за себе си за спомен от мястото, където съм била. Пишех писма от село на майка и татко или от в къщи на баба и дядо; на приятелките, които също бяха някъде; на познати и непознати другарчета.\nМного голяма радост беше и да получиш картичка или писмо.\n№6 от: isi (1 август 2008 13:16)\nИ ние със сестра ми се присъединяваме към традицията! Много точно си спомням пощите в Приморско и Дружба! Там сме били най-много пъти! Картички купувахме и за себе си! Но къде са, не знам. Аз сега обаче си купувам картички от всяко място където отида - град, село, манастир, местност, стига да има такива! Този път ги събирам старателно, да видим след години. А в пощите по морските курорти беше пълно и с чужденци - те пращаха страшно много картички на техните роднини в чужбина и аз като ги гледах отстрани някак си се гордеех! И телеграми се пращаха! Но в пощите по курортите най-често се редяхме на опашки за телефонните кабинки - да се обадим на баба, на баща ми, (който имаше работа и не беше фен на морето, та само 1 -та и последната събота и неделя беше с нас!)\nПреди година ли беше, някъде имаше някаква изложба точно с такива картички от България, изпращани от чужденци до техните роднини. Интересни бяха и посланията! (Но само съм чела за изложбата.)\n№7 от: Чудакът от 6-ти Б (11 август 2008 13:31)\nНаистина беше чудесно да се заемеш с надписването на току-що купените от пощата картички и същевремено беше ужасно да измисляш текста. "Поздрави от морето и мен" - дотук ни стигаше въображението и - за да не изглежда незапълнено - се изписваше по диагонал....\nИзвестно време живях в Германия и бях изумена какво означава да получиш картичка от някой местен - изписана с възможно най-ситния почерк, на всяко празно място, така че адресът едва се забелязва! А ние: "Поздрави от морето и мен", айде може и: "Поздрави и целувки от мoрето и мен!"\n№8 от: Боян (21 януари 2010 23:44)\nХех, аз нали съм от Балчик, а и във Варна съм живял малко почнах да ги гледам под лупа...за снимката на Балчик си мисля че е от 1970 до 1977 година, но може и да се лъжа. А варненската снимка - това не е ли "Цар Освободител"?\n№9 от: shturcho (16 април 2010 16:58)\nТова е от гарата посока Басейните. Гледам и не вярвам на очите си, колко е спокойно и цветно. Сега това са две платна с коли и няма такава хубава алея за вървене. Сиво, мръсно, шумно. Сега се води бул. Приморски, преди ул. Червеноармейска.\n№10 от: Цонка (22 април 2010 11:42)\nНаде, картичката от Кранево трябва да е мно-о-о-го стара. От тази перспектива, сега плажната ивица изобщо няма да се вижда, закривана от бетонни сгради. Отсреща - склоновете между Албена и Балчик - изглеждат като безкрайна пустош, а сега е изпъстрено с вили, хотели и пр. "накацали" едни върху други - като в Търново.\nОх, колко е било хубаво тогава!..\n№11 от: Милен Иванов (19 юли 2010 18:32)\nА в пощите по морските курорти беше пълно и с чужденци - те пращаха страшно много картички на техните роднини в чужбина и аз като ги гледах отстрани някак си се гордеех! И телеграми се пращаха! Но в пощите по курортите най-често се редяхме на опашки за телефонните кабинки - да се обадим на баба, на баща ми, (който имаше работа и не беше фен на морето, та само 1 -та и последната събота и неделя беше с нас!)\nЕй тия изречения са изключително илюстративни за нашето детство!Гордеехме се, така си беше! Чужденците сега обаче нещо не пращат картички. А това в скобите със ПОСЛЕДНАТА събота и неделя направо ме разплаква! Не съм имал отпуск повече от 5 последователни дни от,- от както имам отпуски\n( Е обаче явно и тогава е омало такива хора дето не са почивали "като хората")\n№12 от: ashtree (24 ноември 2011 13:56)\nЕй тия изречения са изключително илюстративни за нашето детство!Гордеехме се, така си беше! Чужденците сега обаче нещо не пращат картички. А това в скобите със ПОСЛЕДНАТА събота и неделя направо ме разплаква! Не съм имал отпуск повече от 5 последователни дни от,- от както имам отпускиem_73 ( Е обаче явно em_45 и тогава е омало такива хора дето не са почивали "като хората")\nМилене, просто технологиите са други- чужденците щракат снимки или снимат видео с камерите, и после- кеф ти Facebook, кеф ти YouTube, кеф ти В Контакте и.т.н. Четох възторжени коментари на едни англичани - колко е хубава природата, как обслужването е на ниво на това във Франция, но цените са петорно по-евтини, как пият бира само за GBP 0.70 и прекрасно вино на тънки цени , как навсякъде може да се купят цигари по EUR 2 вместо GBP 5-6, и най-важното, че може да се пуши по заведенията. Също така, чел съм и мнения на руснаци, опарили се от "евтина" почивка в Египет, която им е изпязла през носа отвсякъде, и колко хубаво и евтино е в България, а и няма нужда да се мъчат да говорят на английски, щото братушките-българи прекрасно ги разбираме на руски. Става ми приятно, като чета положителни коментари от чужди туристи за нашата България, дето й намираме толкоз кусури, ама нейсе :)\n№13 от: Anakin Skywalker (9 февруари 2012 17:10)\nбаща ми, (който имаше работа и не беше фен на морето, та само 1 -та и последната събота и неделя беше с нас!)\nСъщо като чичо Недялко, бащата на един от най добрите ми приятели от детството. Той така идваше да ни прибира с Руси (така се казваше другарчето ми по бели и пакости). С баща ми се редуваха през година да ни прибират. Единия с жълт Москвич 412, другия с бял. След като са ни пратили със самолета на отиване и сме стояли повече от месец там, някъде в средата на август той е тръгвал и сигурно е казвал в завода: Хайде отивам да прибера онези калпазани, моя и на Тони сина!!! Пътьом мен ме оставяха на село при баба и дядо да постоя и при тях до 14.09. а те продължаваха за София.\nОтсреща - склоновете между Албена и Балчик - изглеждат като безкрайна пустош,\nЦонеее, ама то Албена въобще я няма!!!


В памет на Бети Уайт - INTRIGI.BG\nIntrigi.bg Булевард В памет на Бети Уайт\nВ памет на Бети Уайт\nБети Уайт, която създаде два от най-запомнящите се персонажи в историята на ситкомите – нимфоманката Сю Ан Нивънс в „Шоуто на Мери Тайлър Мур“ и сладката, но мрачна Роуз Нюлунд в „Златните момичета“ – и която завърши дългата си кариера със завръщане, включващо триумфално участие като водеща на „Saturday Night Live“ на 88-годишна възраст, почина в петък в дома си в Лос Анджелис. Тя беше на 99 години.\nСмъртта ѝ, по-малко от три седмици преди 100-ия ѝ рожден ден, беше потвърдена от Джеф Витяс, неин дългогодишен приятел и агент.\n„Въпреки че Бети щеше да навърши 100 години, мислех, че тя ще живее вечно“, каза в петък в изявление за People нейният агент и близък приятел Джеф Витяс. „Тя ще ми липсва ужасно, както и светът на животните, които тя обичаше толкова много. Не мисля, че Бети някога се е страхувала от смъртта си, защото винаги е искала да бъде с най-обичания си съпруг Алън Лъдън. Тя вярваше, че отново ще бъде с него.“\nУайт се готвеше да отпразнува 100-годишния си рожден ден на 17 януари. В навечерието на стогодишния си юбилей в корица Уайт разказа пред PEOPLE как се чувства, когато навършва 100 години.\n„Толкова съм щастлива, че съм в толкова добро здраве и се чувствам толкова добре на тази възраст“, каза актрисата ветеран. „Невероятно е.“\nСпоред Уайт това, че се е родила като оптимистка, е ключът към нейната жизнерадостна природа. „Получих го от майка ми и това никога не се е променяло“, каза тя. „Винаги намирам позитивното.“\nРазбира се, емблематичната актриса се пошегува и с тайната на дългия си живот, като сподели пред Pеople\n„Опитвам се да избягвам всичко зелено. Мисля, че това работи.“\nСлед новината за смъртта ѝ, най-големите холивудски звезди споделиха почитта си към обичаната актриса.\n„Светът вече изглежда различно“, написа Райън Рейнолдс, който през годините поддържаше близки отношения с Уайт. „Тя умееше да се противопоставя на очакванията. Успя да остарее много и някак си не достатъчно. Ще ни липсваш, Бети.“\nКолегата на Уайт от „Горещо в Кливланд“ Валери Бертинели също сподели съболезнованията си в социалните мрежи.\n„Почивай в мир, мила Бети“, написа Бертинели. „Боже мой, колко светло трябва да е небето в момента.“\nДокато светът се подготвяше да посрещне новата година в петък вечер, Анди Коен написа: „Тази вечер ще вдигнем МНОГО чаши за прекрасното творческо наследство на Бети Уайт!!!“\nпредишна статияГриша Ганчев се бори с тежка болест\nСледваща статияЗадава се годината на Черния воден тигър\nЛили разкри голямата истина за мъжете си\nЛюбовният роман на Цацаров и Ани Салич\nЗадържаният в Студентски град полицай е бил куриер на бутикова дрога\nIntrigi.bg - април 16, 2021\nПитър Макалийз – мъжът, изпратен да убие Пабло Ескобар\nIntrigi.bg - март 11, 2021\nНещо тлее в Чернобил… и този път може да е опасно\nIntrigi.bg - май 11, 2021\nIntrigi.bg - юни 3, 2021


Атлетико оставя на пейката таланта Хурадо - Европейски футбол - Sportal.bg\nАтлетико оставя на пейката таланта Хурадо\nВече е ясен титулярният състав на Атлетико Мадрид за тазвечершния двубой от Шампионската лига срещу Челси, твърдят испанските медии. Наставникът на "червено-белите" ще остави на скамейката младия талант Хурадо, който от началото на сезона е титуляр. В атака за Атлети ще бъдат Диего Форлан и Серхио Лионел Агуеро.\nТриото в средата на терена ще се оформи от Раул Гарсиа, Клебер Сантана и Пауло Асунсао. Малко пред тях ще бъде Симао Саброза. Опитният Хуанито ще отстъпи място в центъра на защитата на Алваро Домингес. Испанците имат само една точка от два мача в групите на Шампионската лига.\nСнимка: Rafa Casal / MARCA\nАтлетико може да спечели срещу всеки, сигурен е Абел